**L, 72**

De festo natalis *Magni Canis*.

**[1]** *Tartarorum* omnium moris est de eorum nativitatibus solempnia celebrare. **[2]** *Magnus vero dominus* *Cublay* natus fuit .XXVIII. ‹die› lunationis septembris, quare in simili die solempnissimum faciunt festum; vestiturque ex pannis purissimi auri, secum eciam et .XIIm. barones vel milites similibus vestiuntur pannis, licet tanti non existant valoris; largiturque dominus hiis .XIIm. hec omnia vestimenta, que maximi sunt valoris, ex quibus quam plura sunt in tantum lapidibus et margaritis ornata (quod sunt valoris ‹plus› .Xm. biçantium auri). **[3]** Et insuper .XIII. vicibus in anno hos .XIIm. nobilibus vestimentis secum gratis adornat similibus et substantia et colore. **[4]** Hiis autem vestimentis ad velle *Magni Canis* utuntur: quociens enim aliquo induitur vestimento et ipsi similiter induuntur.