**Fr1, 86**

Ci devise li .IIII.XX et .VI. chapitre de la grant feste que le *Grant Caan* fait chascun an de sa nativité.

**[8]** Et le jour de [sa] nativité tous les *Tartars* du monde li font chascun grans presens, de son pouoir, qui soit couvenable et qui est ordené. **[9]** Encore y vient maint autre gent, chascun atout granz presenz pour demander graces du *Seigneur*. **[10]** Et le *Grant Sire* a esleu .XII. barons qui sont [ordenez] seur ce fait a donner a chascun ce qu’il leur semble qu’il apartient. **[11]** Encore en cestui jour tous les ydolastres et tous les *Sarrazins* et tous les *Crestiens* et toutes les autres generations font orations et grans congregacions et grans prieres chascun a leur dieux, avec grans chanz et grant luminaire et grans encenz, que il leur sauve leur seigneur et li donnent longue vie et joie et santé. **[12]** Et en telle maniere comme je vous ay conté dure en celui jour la joie et la feste de sa nativité.

**[13]** Or vous lairons de ce, que bien vous en avons conté. **[14]** Et vous conterons d’une autre grant feste que il fait le chief de leur an, qui est appellee la Blanche Feste.