**P, II 14**

De festo magno natalis regis et de magnificentia vestium militum curie eius. Capitulum XIIII.

**[4]** In festo autem nativitatis *Magni Kaam* omnes reges, principes et barones qui eius sunt iurisdictioni subditi donaria regi mittunt; qui autem volunt gratias vel officia mittere, petere petitiones suas XII baronibus porrigunt qui sunt ad hoc officium constituti per quos ad omnia respondetur. **[5]** Oportet etiam ut omnes populi, cuiuscumque sint fidei, sive *Iudei* sive *christiani* sive etiam *Saraceni*, *Tartari*, ceterique pagani, deos suos solemniter invocent pro vita et incolumitate et prosperitate *Magni Kaam*.