**V, 43**

Dele gran feste che se fano ala natività del *Gran Chan*.

**[5]** Et in lo dì dela nativitade del *Gran Chan*, tuti li *Tartari* del mondo, de provinzie e reami li qualli sono sotoposti al *Gran Chan*, ’li i fano de gran doni, chomo sono ordenado. **[6]** Molti homeni vieno chon gran doni per aver qualche signoria over ofizio, o domandar qualche grazia al *Gran Signor*. **[7]** Onde el *Gran Chan* aleze dodexemilia zentilomeni li quali prevenga a darli benefizi o signorie ôfizio segondo chomo li chonvien. **[8]** Et in queli ‹...› tuti i *christiani*, *Zudei*, e queli che adora le idole, *Saraini*, e tute le altre zenerazion de zente priega le idole e li soi dii che salva e varda el *Signor* e diali longa vita et sanitade et alegreza dela soa nativitade. [**9]** Et questo dura tuto quel zorno gran alegreza dela so nativitade.