**L, 8**

Quid eis in itinere accidit quousque *Venetias* venerunt.

**[3]** Et dum de *Layas* pervenissent ad *Acri* – quod fuit mense aprilis – notificatum est eis summum pontificem esse mortuum, et apostolicam vacare sedem. **[4]** Et quia ibi erat *Gregorius*, maxime ‹auctoritatis› legatus in omnibus partibus Orientis, ad ipsum accesserunt dicentes unde, quomodo et qua causa ad summum pontificem veniebant. Et cum hec intellexisset miratus est multum, placuitque valde cum hoc esse posset in honorem et exaltationem fidei christiane. Qui respondit quod ad hoc perficiendum oportebat expectari quousque novus pontifex crearetur. **[5]** Interim in hoc vacationis tempore ab *Acri* per mare ‹ad› *Nigropontem* venerunt, et ab inde per mare *Venetias* ut eorum familiam reviderent. **[6]** Et tunc dominus *Nicholaus Paulo* invenit uxorem mortuam esse, filiumque reliquisse parvum nomine *Marchum*, qui postea huius operis existit auctor. **[7]** Sic expectantes papam de novo creari manserunt *Venetiis* fere duobus annis.