**VA, 4**

Chome misier *Nicollò* e misier *Mafio* menò *Marcho*, fio de misier *Nicolò*, ala chorte del *Gran Chaan*; e molte altre cosse.

**[1]** E qua‹n›do che i fono zonti a *Llagiaza*, ei steteno pocho e veneno in *Achre*. **[2]** E zonsseno da mezo aprille, anno domini MCCLXXII, e trovò che ’l papa era morto, el qual aveva nome papa *Climento*. **[3]** Quando i àveno intexo della morte del papa, egli andò da uno grande e vallente chierego da *Piaxenza* che aveva nome misier *Ted|aldo* |7v|, lo qualle era legato per la Giexia de *Roma* in le parte oltramare et era in *Achre*. **[4]** Et a llui sì fèno l’anbasiata del *Gran Chaan*. **[5]** Lo legato aldì volentiera queste novelle, e dè’-lli per conseglio che i aspetasse fina fosse elleto un papa e doveseno far a llui la soa anbasata. **[6]** E allora i do fratelli se partìno d’*Achre* e veneno a *Negroponte*, e da *Negroponte* veneno a *Veniexia*. **[7]** Misier *Nicollò* trovò che lla dona soa era morta, ed era rimaxo un fio che avea nome *Marcho*, lo qual misier *Nicollò* non l’aveva mai veduto perché nonn era anchora nato quando el se partì da *Veniexia*. **[8]** Et ’d’aveva zià *Marcho* ani XV, e fo quelo *Marcho* che conpuoxe questo libro. **[9]** E stete li do fratelli zercha do ani aspetando la elezion del papa se fesse.