**VB, 4**

**[8]** E partiti da *Laiaça*, çonseno in *Acre* nel .MIIcLXVIIII. del mese de aprille, nel qual luogo i trovòno miser *Tibaldo da Piaxença* el qual era ligato del Papa de quella provincia, per el qual i fono informati el Papa era morto. **[9]** Al qual miser *Tibaldo* narò quel i aveano in comandamento dal *Gran Chan Segnor d’i Tartari*. **[10]** Avendo aldito miser *Tibaldo* i do fratelli con amiraciun e grandissimo piacer, parendoge per tal anbasada poder reusir grande utelle et onore alla fede cristiana, et inteso la morte del Papa, parendo a quelli non poder seguir alguna cossa dela soa anbasada fin la creaciun de nuovo Papa, deliberòno vegnir a *Venexia* per veder la fameia soa. **[11]** E partitosi de *Acre* çonseno a *Veniexia*; e trovòno la moier de miser *Nicolò* eser morta, dila qual l’avea uno suo fiol, *Marcho*, che fo quel miser *Marcho* che tanto dil mondo cerchò e vete, e che scrise questo libro chome indriedo s’è di[to]. **[12]** I qual do fratelli steteno do ani in *Veniexia* aspetando la elleciun de nuovo Papa. **[13]** Nel qual tenpo miser *Nicholò* sì tolse moier e sì la lasò graveda.