**Fr2, 89**

Comment le Grant Kaam a ordené de ses genz qu’il li apportent des venoisons. .LXXXIX.

**[1]** Entrementieres que le *Seigneur* demeure en sa mestre cité ces .III. mois, c’est decembre, janvier et fevrier, il est establi que .LX. journees environ il doivent chacier et oiseler et envoier ce que l’en prent des grans bestes, c’est a entendre si conme sengliers, biches, dains, cers, lyons, ources, ours, et d’autres manieres de grans bestes sauvages et d’autre‹s› |37c| osele[r]s, et de tout ce la greigneur part. **[2]** Et toutes les bestes que ceus li veulent envoier si font trere toutes les entrailles de dedens le ventre, puis les metent sus charretes et les envoient au *Seigneur*. **[3]** Mes ce font ceus de .XX. a .XXX. journees, de quoy il en y a moult grant quantité. **[4]** Mes ceus qui sont si loing que on ne li puet envoier les chars, si li envoient les piaus, et sont tuit afetiees, si que le *Seignor* en fait faire toutes ces besoingnes d’armes pour ost.

**[5]** Or vous ai devisé de ce. **[6]** Si vous conterai des fieres bestes que le *Grant Sire* tient pour chacier et pour avoir son delit avec elles.