**VA, 73**

De quel che fa el *Gran Chan* nel tenpo ch’el dimora nella zità de *Chanbellu*.

**[1]** In quel tenpo ch’el *Gran Chaan* demora in la zità de *Chanbelu*, zioè ‹de› dezenbrio e de zener e de fevrer, ell è ordenamento che sesanta zornade atorno quella chontrà la zente deno chazare e oxelare, e che zaschuno die’ portar al signior tute le gran bestie ch’eli prendeno. **[2]** E fì trate de queste bestie intere, po’ fì mandade sule charete o in nave la mazior parte al *Gran Chaan*, zioè de zervi o de chavrioli, daini, zengiari, orsi e tute quelle ch’èno de somegiente grandeza. **[3]** E questo fano quelli che sono apresso el *Gran Chaan* a trenta zornade. **[4]** Queli che sono più da lonzi non li mandano la charne, ma chonvien ch’eli mandano tute le chore afaitade; e quelle chuore se adovrano in fati d’arme et a oste.